אצטדיון מודיעין

אצטדיון מודיעין הוא אצטדיון המתוכנן להיבנות בעיר מודיעין-מכבים-רעות, בסמוך לתחנת הרכבת פאתי מודיעין. בשלב הראשון האצטדיון מיועד להכיל כ-6,000 מקומות וישרת את קבוצת הכדורגל עירוני מודיעין. לצד האצטדיון מתוכנן להיבנות היכל כדורסל ומתקני ספורט נוספים. אדריכל הפרויקט הוא נתן פלדמן ממשרד האדריכלים כרמלי-פלדמן.

 היסטוריה 
בשנת 2016 הציגה עיריית מודיעין תוכנית שאפתנית להקמת מתקן שיוכרז כאצטדיון הלאומי. האצטדיון תוכנן להכיל בשלב הראשון 15,000 מקמות ישיבה, 30,000 מקומות בשלב השני ואופציה להרחבה עד 50,000 מקומות. משרד האדריכלים שתכנן את הפרויקט היה GAB גולדשמידט ארדיטי בן נעים שתכננו אצטדיונים מוכרים רבים ברחבי הארץ. 

במסגרת תוכנית מתאר 2035, ששמה שונה לאחר מכן לתוכנית מתאר 2040, נקבע מיקומו של האצטדיון העתידי צמוד לתחנת הרכבת פאתי מודיעיןתוכנית מתאר כוללנית מודיעין מד/2040תוכנית מתאר כוללנית למודיעין- מכבים-רעות מד204, נספח עיצוב עירוני לדברי ראש העיר חיים ביבס "זאת כדי שהאוהדים יוכלו להגיע ברכבת הישר לשער האצטדיון, כמו שקורה בליברפול, במנצ'סטר ובעוד אצטדיונים רבים בעולם".

בשנת 2024 חזרה התוכנית לשולחן הדיונים אך הפעם בהיקפים מצומצמים יותר. על פי התוכנית העדכנית בשלב הראשון יכיל האצטדיון 6,000 מקומות בלבד, לצד היכל ספורט רב תכליתי שישמש לרוב למשחקי כדורסל ולאירוח הופעות ולצורך כך יציעיו יהיו ניתנים לקיפול ולפריסה בהתאם לצורך.

באוגוסט 2024 הוגשה תוכנית בניין עיר למתחם מרכז עינב, קביעת גבולות וייעודי הקרקע לאצטדיון והיכל הספורט נכללו בתוכנית זו על בסיס המיקום שנקבע בתוכנית מתאר 2024.

באפריל 2025 אישרה מועצת העיר מודיעין מכבים רעות את הקמת האצטדיון והיכל הספורט לצידו, בעלות משוערת של כ-150 מיליון ש"ח.

על פי תחזית העירייה האצטדיון יקום עד לשנת 2029.

 הערות שוליים 

קטגוריה:ישראל: מיזמים עתידיים
מודיעין
קטגוריה:מודיעין-מכבים-רעות
קטגוריה:אצטדיוני כדורגל בישראל: אזור המרכז